tomron87/hebrew-wikipedia-sentences-corpus huggingface dataset:
בעקבות ההצלחה של שתי הטלנובלות הקודמות, בלינדה לוהקה לטלנובלה הפופולרית "Cómplices Al Rescate", בלינדה שיחקה תפקיד כפול, בתור שתי תאומות בשם מריאנה קאנטו וסילבנה דל ווז'ה שהופרדו בלידתן.
היא הקליטה את פסקול המופע, קיבלה מועמדות ראשונה ב"לאטין גראמי" על העבודה בפסקול המופע.
לפני שהחלה העונה השנייה, בלינדה עזבה את הטלנובלה כדי לקדם פרויקטים אחרים.
במשך שאר הסדרה החליפה אותה השחקנית והזמרת דניאלה לוחן.
בשנת 2006, בלינדה חזרה אל המסך הקטן בסרט "The Cheetah Girls 2" של ערוץ דיסני, בתפקיד מריסול.
בכורת הסרט הייתה ב-25 באוגוסט 2006, וצפו בו מעל ל-8.1 מיליון צופים.
בלינדה הקליטה 4 שירים לפסקול שיצא ב-15 באוגוסט 2006, ומכר 1.4 מיליון עותקים עד היום בארצות הברית.
היא הופיעה בפרק של הטלנובלה המצליחה "פטיטו" בתפקיד עצמה בעונה הראשונה בפרק מיוחד עלייה, וחזרה לפרק הראשון של העונה השנייה שוב בתפקיד עצמה כשופטת בתחרות.
בשנת 2009 כיכבה בטלנובלה "זיקיות" לצדו של אלפונסו הררה, ושנה לאחר מכן התארחה בפרק בסדרה "Mujeres Asesinas" לצד ויליאם לוי.
אלבום הבכורה של בלינדה יצא במקסיקו על ידי Sony BMG, ו-RCA Records ב-5 באוגוסט 2003, והפך להצלחה במדינות שונות, כמו במקסיקו.
האלבום הופק על ידי גריים פלית' ורודי פרז.
היו 4 גרסאות שונות לאלבום: הגרסה לאורגינלית "Belinda", "Belinda (לארוז)" - שכלל טרק 1: "Entiendo" שמציעות אנדי & לוקאס, "Belinda (משופרת)" - שכלל 2 רמיקסים, ו-2 שירי מולטימדיה, ו-"Belinda Edición Especial" שכלל תקליטור עם 18 שירים, ו-DVD שכלל 5 קטעי וידאו.
"Belinda", "Belinda (משופרת)", ו-"Belinda Edición Especial" הם האלבומים היחידים הנמכרים היום, השאר במהדורה מוגבלת.
בשנת 2005, היא שיתפה פעולה עם להקת הרוק המקסיקנית "Moderatto" בסינגל "Muriendo Lento" שהוא קאבר של אחד השירים של "Timbiriche", להקת רוק מקסיקנית משנת 1980.
אלבומה השני באולפן "אוטופיה" הגיע למקום ה-3 במצעד המקסיקני.
ב-18 באוקטובר 2007, בלינדה זכתה בשני פרסים: וידאו השנה על הקליפ של "Bella Traición", ואמן הסולו הטוב ביותר ב- "MTV Video Music Awards Latinoamerica".
בלינדה הייתה מועמדת בשתי קטגוריות ב־2007 בפרס גראמי הלטיני, אשר נערך ב־8 בנובמבר.
המועמדות שלה כללה את קליפ השנה של "Bella Traición", ואת נקבת הפופ הטובה ביותר על האלבום שלה "אוטופיה".
בלינדה גם סיפקה קולות עבור הרמיקס האנגלי-ספרדי "Te Quiero" של DJ Flex.
ב-27 באוגוסט 2009 פרסמה "EMI" "טלוויסה", "טסטר וידאו" של השיר החדש של בלינדה "Sal de Mi Piel".
היא גם הודיעה על השם החדש של האלבום השלישי שלה, "Carpe Diem", שיצא ב-23 במרץ 2010. יומיים לאחר השקתו, האלבום הגיע למעמד זהב במקסיקו, אחרי שנמכרו 30,000 עותקים.
הסינגל הראשון של האלבום הוא "Egoísta" שבו בלינדה מארחת את הזמר המקסיקני "Pitbull", אשר פורסם ב-8 בפברואר ברדיו וזכה להצלחה גדולה.
בלינדה הודיעה בטוויטר שלה שהיא תקדיש את שנת 2011 ו-2012 כדי לכתוב ולהקליט את האלבום החדש שלה.
ב-5 ביוני 2012, "En El Amor Hay Que Perdonar" אושר כסינגל הראשון של האלבום.
הוא יצא באופן רשמי להורדה דיגיטלית ב-19 ביוני 2012. ב-21 ביולי, 5 שירים חדשים מהאלבום הודלפו באינטרנט, הכוללים את הסינגלים הבאים: "(I Love You (Te Quiero" בדואט משותף עם Pitbull, "Bailaría Sobre El Fuego", "Litost", "Aguardiente", "Como Si Fuéramos Novios", "Mas Dame", ו-"Con Los Ojos Cerrado".
"En El Amor Hay Que Perdonar" לראשונה בבית המספר 7 בתרשים סינגלים המקסיקניים והגיע לשיא של מספר אחד, ונשאר למשך שבוע.
הסינגל השני, "Te Voy Esperar" (בדואט עם Juan Magan), עבור הפסקול של הסרט "Las aventuras de Tadeo Jones" שהופץ דיגיטלית בספרד, ושמשיק ונשאר במקום הראשון כ-11 שבועות, וקיבל את סמכות הפלטינום על ידי PROMUSICAE לרגל מכירות של מעל 40,000 באינטרנט.
במקסיקו, "Te Voy Esperar" יצא רק בהשמעה חיה ברדיו והגיע למקום שביעי.
Catarsis היה אמור במקור להתפרסם ב-25 בספטמבר 2012. עם זאת, נדחה ויצא לבסוף ב-26 בפברואר 2013.
לצפייה בפרטי הדיסק וברשימת השירים שלו:
2010: Carpe Diem - נצל את היום
קולנוע שנה סרט תפקיד הערות2006 The Cheetah Girls 2 מריסול דוראן סרט מקורי של ערוץ דיסני2008 Despereaux: Un Pequeño Gran Héroe הנסיכה פאה דיבוב באמריקה הלטינית2017משמר המפרץכרמןניצבת טלוויזיה שנה סדרה תפקיד הערות 2000 ¡Amigos X Siempre!
אנה קפיסטרן וידאל תפקיד ראשי 2001 Aventuras En El Tiempo ויולטה תפקיד ראשי 2002 Cómplices Al Rescate מריאנה תפקיד ראשי 2004 Corazones al límite אלנה גומז תפקיד משני 2010-2009זיקיות ולנטינה תפקיד ראשי; 135 פרקים2010נשים רצחניותAnnette VanDirykתפקיד אורח2013El Factor XשופטתMundoFox2022ברוכים הבאים לעדןאפריקהתפקיד ראשי; 8 פרקים2024¿Quién lo mató?פאולה דורנטה4 פרקים
פרסשנהקטגוריהעבורתוצאהמקורפרס גראמי הלטיני2002אלבום הילדים הטוב ביותרCómplices Al Rescate2007שיר השנה"Bella Traición"אלבום הפופ הנשי הטוב ביותרUtopíaפרס המוזיקה הלטינית של בילבורד2004אלבום הפופ הנשי הטוב ביותרBelindaפרס בחירת הילדים של ניקלודיאון מקסיקו2010סדרת דמויות נשיות אהובותCamaleonesפרס הבילבורד לנשים במוזיקה הלטינית2025פרס Evolutionבלינדה
בלינדה נולדה במדריד, ספרד ב-15 באוגוסט 1989 לאב ספרדי, איגנסיו פרגרין גוטיירס, ולאם חצי צרפתייה חצי ספרדייה, בלינדה סקול מורנו.
יש לה אח צעיר בשם איגנסיו.
פרגרין ומשפחתה עברו למקסיקו סיטי, מקסיקו, כשהייתה בת ארבע, ומאז הם חיים שם.
בוני בלייר בראון היא שחקנית קולנוע, טלוויזיה ותיאטרון אמריקאית זוכת פרס טוני.
בראון הייתה מועמדת לשני פרסי גלובוס הזהב על הופעותיה בסרט "קן לנשרים ולאוהבים" ובמיני סדרה "קנדי" ולחמישה פרסי אמי על הופעותיה בסדרה "הימים והלילות של מולי דוד".
הופיעה בסדרת הדרמה "פרינג'" ובעונות 3–5 של הסדרה "כתום זה השחור החדש".
בראון נולדה בוושינגטון, בתם של אליזבת אן, מורה ושל סוכן המודיעין מילטון הנרי בראון.
לבראון ילד אחד עם השחקן ריצ'רד ג'ורדן שנפטר ב-1993. ב-1969 סיימה בהצלחה את לימודיה מבית הספר הלאומי לתיאטרון של קנדה (אנ') במונטריאול, קוויבק.
בראון הופיעה בפעם הראשונה בקולנוע ב-1973 בדרמה "המרוץ אחר הגלימה".
ב-1999 השתתפה לצידם של ג'וני דפ ושרליז תרון במותחן "אשת האסטרונאוט" וב-2003 בדרמה "דוגוויל" בתור גברת הנסון.
בשנת 1976 הופיעה בראון במיני סדרה "קפטנים ומלכים" שהופקה על ידי NBC כעיבוד לרומן באותו השם מאת טיילור קולדוול.
ב-1983 היא שיחקה במיני סדרה "קנדי" בתפקיד ז'קלין קנדי-אונאסיס, שהקנה לה מועמדויות לפרס גלובוס הזהב ולפרס באפט"א.
בשנים 1989–1991 הופיעה בראון בסדרה הקומית "הימים והלילות של מולי דוד" בתפקיד הראשי, הגרושה הניו יורקית מולי ביקפורד.
היא זכתה בחמש מועמדויות רצופות לפרס אמי לשחקנית הקומית הראשית הטובה ביותר על תפקיד זה.
בשנים 2008–2013 שיחקה בראון בסדרת הדרמה הבדיונית של ג'יי ג'יי אברהמס "פרינג'" בתפקיד נינה שארפ, הסמנכ"לית הבכירה של חברת הטכנולוגיה המתקדמת "מאסיב דיינמיקס".
בשנת 2011 היא השתתפה בתפקיד אורח בסדרה "השמים נופלים" בתור אישה שמשתפת פעולה עם הרחפנים.
בשנת 2015 החלה לגלם את דמותה של ג'ודי קינג, מנחה מפורסמת של תוכניות בישול שנכנסה לכלא בגין עברות מס, בסדרת הדרמה הקומית "כתום זה השחור החדש" של רשת נטפליקס.
היא הופיעה בקביעות בעונות 3–5 ובתפקיד אורח בעונה 7 של הסדרה.
בשנת 1976 עשתה בראון את הופעת הבכורה שלה בברודוויי במחזמר "אופרה בגרוש".
ב-1995 שיחקה במחזה "ארקדיה" וב-1998 בגרסה המצליחה למחזמר "קברט".
בשנת 2000 זכתה בראון בפרס הטוני על הופעתה במחזה "קופנהגן", שיחקה בנוסף גם במחזמר "המת של ג'יימס ג'וייס".
בשנת 2017 שיחקה בראון במחזה "האישה הפריזאית" (אנ') את דמותה של ג'נט.
המחזה הועלה בתיאטרון הדסון (אנ'), ברודוויי מ-30 בנובמבר 2017 ל-11 במרץ 2018.
החל מ-2022, מככבת בראון בהפקה המחודשת של המחזה "הדקות" מאת טרייסי לטס, בתיאטרון סטודיו 54 בברודוויי.
אלינור ופרנקלין (1976) - סרט טלוויזיה
אלינור ופרנקלין: השנים בבית הלבן (1977) - סרט טלוויזיה
השמיים נופלים (2011) (תפקיד אורח)
בלימה אטמוספירית או בלימה אווירית היא שיטה לשינוי מסלולו של רכב חלל, הנעזרת בכוח הגרר שמפעילה האטמוספירה על רכב החלל המקטין את מהירותו.
המעבר באטמוספירה נעשה בפריאפסיד (הנקודה הנמוכה) של המסלול, והאטת המהירות גורמת לירידת האפואפסיד (הנקודה הגבוהה) של המסלול, כלומר ניתן לעגל את המסלול ואף להנמיכו.
הבלימה האווירית משמשת חלליות הנדרשות לשנות את מסלוליהן תוך שימוש בכמות מינימלית של דלק רקטי.
תהליך הבלימה האווירית נעשה בהדרגה ותוך ביצוע חישובים מדויקים כדי למנוע גרר רב מידי עם האטמוספירה, העשוי להביא לפגיעה בחללית בדומה לתהליך החדירה לאטמוספירה.
כאשר גשושית בין-פלנטרית מגיעה ליעדה, עליה לשנות את מהירותה כדי "להילכד" בכוח המשיכה של גרם השמים ולהיכנס למסלול סביבו.
כאשר יש צורך בכניסה למסלול נמוך סביב גרם שמיים בעל מסה משמעותית, שינוי המהירות עשוי להיות בסדרי גודל של מספר קילומטרים בשנייה.
אם שינוי המהירות נעשה באמצעות דלק רקטי, נוסחת ציאולקובסקי מכתיבה כי על חלק ממסת החללית להיות דלק.
דבר זה בתורו אומר שהחללית אינה יכולה לשאת רכיבים מדעיים רבים או משמעותיים (וכבדים), ו/או שיש צורך במשגר גדול ויקר לשיגור החללית.
לכך באה שיטת הבלימה האטמוספירית, המאפשרת לבצע שינויים במסלול תוך שימוש בכמויות מזעריות של דלק.
ניתן לשגר חללית למסלול אליפטי בעל אפואפסיד גבוה מאוד סביב גרם שמיים בעל אטמוספירה, ולעגל את המסלול תוך שימוש בגרר אטמוספירי.
אם האטמוספירה צפופה מספיק, מעבר אחד בה עשוי להספיק.
עם זאת, הבלימה האטמוספירית נעשית לרוב במספר מעברים באטמוספירה, ומכאן שבאזורים דלילים יותר שלה.
דבר זה נעשה כדי למנוע חימום יתר כתוצאה מכוח הגרר, ומפני שאירועים שונים בתוך האטמוספירה, כגון מערבולות ושינויי טמפרטורה, מקשים על חיזוי שינוי המהירות שיושג במעבר יחיד.
לעומת זאת, כשמבצעים את הבלימה במספר מעברים, יש מספיק זמן בסוף כל מעבר למדוד את שינוי המהירות ולבצע תיקונים נדרשים לקראת המעבר הבא.
הכניסה למסלול הסופי בצורה זו עשויה לארוך זמן רב (מעל לשישה חודשים במאדים), ולדרוש מאות מעברים באטמוספירה.
עם תום המעבר האחרון באטמוספירה יש לתת לחללית מעט אנרגיה קינטית, כלומר להפעיל את מנועיה, כדי להעלות את פריאפסיד המסלול אל מעל לאטמוספירה, שאם לא, סופה של החללית לחדור לאטמוספירה.
האנרגיה הקינטית ממהירות החללית מומרת במהלך הבלימה האטמוספירית לאנרגיית חום, ולכן על החללית להיות מסוגלת להתמודד עם חום זה.
החללית צריכה להיות גם בעלת שטח פנים וחוזק מבני שיוכלו לשרוד את השפעות הגרר.
החום והלחץ בעת בלימה אטמוספירית מבוקרת אינם גדולים כמו בחדירה ישירה דרך האטמוספירה: לשם המחשה, את הכוח אותו חוותה המארס גלובל סרוויור בעת ביצוע הבלימה האטמוספירית, שהיה כ-0.2 ניוטון למ"ר, ניתן להשוות לכוח שמפעילה רוח במהירות 60 קמ"ש על יד של בן אדם בגובה פני הים.
בלינג רינג הוא סרט קולנוע מסוגת פשע/דרמה בבימויה וכתיבתה של סופיה קופולה.
בסרט משחקים אמה ווטסון, טאיסה פרמיגה, לזלי מאן, ישראל ברוסארד וקייטי צ'אנג.
צילום הסרט החל במרץ 2012. הסרט יצא לאקרנים ב-14 ביוני 2013.
הסרט מבוסס על סיפור אמיתי.
קבוצה של מתבגרים בשם "The Bling Ring" מאתרים את בתיהם של ידוענים במטרה לשדוד אותם כאשר הם נעדרים משם.
בין הידוענים הנשדדים פריס הילטון, לינדזי לוהן ואורלנדו בלום.
לזלי מאן - אמה של ניקי
צילומי הסרט החלו במרץ 2012 בלוס אנג'לס קליפורניה.
פריס הילטון שבמציאות נשדדה מ-"The Bling Ring" הסכימה להשתתף בסרט בהופעת קמע.
קירסטן דנסט וגאווין רוזדייל צפוים לשחק בסרט בתפקיד משני.
חלק מסצנות הסרט מצולמות בבתיהם המקורים של הידוענים שנשדדו.
בלייק אדם ריטסון הוא שחקן ובמאי אנגלי.
עד 1993 למד בבית הספר "דולפין סקול" ברדינג שבברקשייר.
אחר כך בבית הספר "סט.
באוניברסיטת קיימברידג' (Jesus College) למד אנגלית ואיטלקית של ימי הביניים, וסיים את התואר בשנת 2000.
בהיותו סטודנט הופיע על במת התיאטרון ועל מסכי הקולנוע.
הוא גילם את פול אתרידג' ב-" White Chameleon", את פליאנס ב"מקבת'" ואת אוגוסטוס ב"ארקדיה" מאת טום סטופארד בהפקה של התיאטרון הלאומי בבימוים של ריצ'רד אייר וטרור נאן.
תפקידיו הידועים ביותר של ריטסון הם המלך אדוארד השלישי בסדרת הטלוויזיה "עולם ללא סוף" (2012), הדוכס מקנט במיני סדרה "על אדונים ומשרתים" (2010 - 2012), מר אלטון בעיבוד משנת 2009 של הרומן "אמה" מאת ג'יין אוסטין, ואדמונד ברטרם ב"מנספילד פארק" עיבוד נוסף לספר של אוסטן.
בסדרת הטלוויזיה "כובע אדום" שיחק בתפקיד ג'יילס ויקרי, ובסדרה הבלשית "A Touch of Frost" (בכיכובו של דייוויד ג'ייסון) גילם את העוזר רוברט פרסלי.
עוד שיחק בתפקיד ג'סטין בסדרה "ליגה של גברים", כאידק בסרט הטלוויזיה "אלוהים על דוכן הנאשמים", ובתפקיד הראשי בסרט הקצר "For Elsie", שהיה שותף בהפקתו.
ב-2013 השתתף בסדרת הפנטזיה-ההיסטורית "הסודות של דה וינצ'י וגילם את הרוזן ריאריו.
ריטסון כותב ומביים יחד עם אחיו, דילן.
סרטו האחרון של דילן "Love Hate" בכיכובם של בן וישו והיילי אטוול הושלם במאי 2009. הסרט הוצג בפסטיבלים רבים כמו פסטיבל הקולנוע של אדינבורו, פסטיבל הקולנוע של פאלם ספרינגס, פסטיבל הקולנוע BFI בלונדון, פסטיבל הקולנוע הבינלאומי בברקשייר, פסטיבל קולנוע בסופיה, ב"טופיפסט" בפולין ועוד.
הסרט הקצר הראשון של האחים היה "Out of Time" עם מארק היפ וראקל קסידי.
הסרט זכה בפרס חביב הקהל בפסטיבל הסרטים CON-CAN, והיה שני בתחרות בפסטיבל הקולנוע של ברלין.
עוד הוצג הסרט בפסטיבלים בלונדון בסאן פאולו ובדרזדן.
בסרט השני שביימו בלייק ודילן ריטסון "More More More" שיחק מארק גאטיס והגיע שני בתחרות של Turner Classic Movies.
סרט נוסף שביימו האחים הוא "Good Boy" עם ג'סיקה היינס, ריס שירסמית, ניקולס ברנס, ג'ואנה פייג' וארוסתו של בלייק ריטסון האטי מוראהן.
בשנת 2022 החל לשחק בסדרת הדרמה התקופתית "העידן המוזהב" מבית היוצר של ג'וליאן פלוז לרשת HBO.
ריטסון ניגן בבנג'ולילי (banjolele) באלבום "Cowley Road Songs" של דאגלס הודג' משנת 2006. האלבום הוקלט ב"בלו מון סטודיו" במשך ארבעה ימים.
ריטסון ואחיו דילן ריטסון כותבים ומביימים יחד.
דילן אף הוא למד בקיימברידג' שם כתב וביים מחזות עבור פוטלייטס ופסטיבל אדינבורו וזכה לשבחים.
ארוסתו של ריטסון היא השחקנית האטי מוראהן.
באחד הסרטים שביימו האחים ריטסון היא הייתה מעצבת התלבושות ומפקחת על התסריט.
ביירון הייקרופט סדרת טלוויזיה בפרק "Angel of St.
היא דמות בדיונית של גיבורת על מוטאנטית המופיעה בחוברות הקומיקס אקס-מן ביקום מארוול קומיקס.
הדמות הופיעה לראשונה בחוברת X-Men Vol.2 #171 מאוגוסט 2005, ונוצרה בידי הכותב פיטר מיליגן והמאייר סלבדור לארוקה.
היא האלטר אגו של רוקסן "רוקסי" וושינגטון, בעלת צורת יהלום ועמידות על-אנושית, ובתם של שני זמרי היפ הופ מפורסמים.
רוקסי וושינגטון היא בתם של שני זמרי היפ הופ סלבריטאים בשם רוי "דאדי ליבידו" וושינגטון ואנג'ל "סקסי מוטה" דפרס.
היא הופיעה בקטעי וידאו ראפ של הוריה מגיל צעיר, ולכן הייתה מטרה לחוטפים ורוצחים רבים.
מאחר שהייתה נחושה שלא ללכת בדרכם של הוריה, נרשמה וושינגטון כנערה ללימודים במכון אקסבייר בהדרכתו של גמביט.
במכון, נוצר לוושינגטון רקורד אקדמי עשיר ואחריות, והיא התעניינה יותר בשיפור יכולותיה כאדם וכמוטאנט מאשר במתח ובחיכוך בין בני האדם למוטאנטים, בהם האקס-מן מעורבים בדרך כלל.
כחברת כיתתו של גמביט, וושינגטון נאלצה להתמודד עם הגעתה של תלמידה חדשה בשם פוקס.
היא התאהבה במדריך כיתתם, אף על פי שנמשכה גם לפוקס עצמה, מה שמלמד על נטיות ביסקסואליות.
אל פוקס הסתיימה לאחר שהתברר שפוקס היא מיסטיק, שניסתה לחבל במערכת היחסים בין גמביט לרוג.
שמרה על כוחותיה לאחר אירועי בית, שבהם מכשפת השני ביטלה את כוחם של מעל 90% מהמוטאנטים.
מאוחר יותר היא עזרה יחידתו של האבוק, כש-O.N.E, חוליה ממשלתית שמפעילה את הזקיפי הסנטינל מגיעה על מנת להגן על מעט הנותרים מבין המוטאנטים שחיים במכון.
בנוסף היא נקראת כדי לעזור לצוותים הבכירים של אקס-מן כאשר אפוקליפס חוזר, בעיקר בשל מיעוט דמויות בכירות מן האקס-מן.
למרות המלצותיהם של רוג והאבוק ולאחר שהוצעה לה משרה באקס-מן החדשים, מגלה רוקסי כי למרות כשרונה במשימות שטח, היא מאוימת על ידי הרעיון להיות חברת אקס-מן במשרה מלאה, בשל הסכנה הכרוכה בכך.
בנוסף שקלה לעזוב את המכון עם חברתה ללימודים אוניקס מחשש ש-O.N.E יורו בקרוב להפוך את שטח בית הספר למחנה מעצר.
היא אחת מהתלמידים שהועברו למימד לימבו במהלך מאמציו של השד בלסקו לאתר את מג'יק.
הם חזרו לבית הספר לאחר שהובס.
לאחר שבית הספר נסגר במהלך אירועי תסביך משיח, עברו האקס-מן לסן פרנסיסקו על מנת להקים בסיס חדש בקליפורניה.
חוזרת לבית הספר, ועוזרת לשלוט במהומות שנוצרו סביב הצעתו של מחוקק בשם סיימון טראסק לאכיפתם של חוקים האוסרים את רבייתם של המוטאנטים.
במהלך הקרב הסופי על אוטופיה, בלינג!
חברה לפרנזי ולנקרה בקרב נגד מונסטון/גברת מארוול.
לאחר שהותקפו בידי אמפלייט (אחיה של אם) מ-Generation X, המוטאנטים הוזהרו להישאר קרובים זה לזה ולדווח על כל דבר יוצא-דופן.
רוקסי מחליטה ללכת לבדוק את האמפיתיאטרון אף על פי שאוניקס מזהירה אותה לא ללכת לבד, אלא שהיא אומרת שתישאר בטווח ראייה.
בעודה מסתכלת על המים היא מבחינה במגדלור שמתחיל לנוע לפתע לעבר החוף, לפני שנעלם.
לאחר ששב ומופיע מאחוריה, היא פגשה את אמפלייט, שלוכד אותה.
לאחר שהוחזקה כאסירתו, רוקסי מנסה להילחם בחזרה נגדו ונכשלת, עד שרוג מגיעה להציל אותה.
לאחר קרב ארוך ניצחו אותו ושלחו אותו למימד ממנו הגיע.
מאוחר יותר, בשיחה עם סורג', מרקורי וטראנס, רוקסי מגלה שהיא מאוהבת ברוג.
בלינגהאם היא עיר במדינת וושינגטון, ארצות הברית, המשמשת כמושב המחוז וטקום, וכן העיר הגדולה ביותר במחוז זה.
בעיר מתגוררים 80,885 תושבים על פי מפקד האוכלוסין של שנת 2010. בלינגהאם היא העיר השלוש-עשרה בגודלה בוושינגטון, ונחשבת לעיר הצפונית ביותר בתוך שטח ארצות הברית הרציף (ללא אלסקה) עם יותר מ-50,000 תושבים.
העיר ידועה גם בשל השיעור הרב של מבקריה הקנדיים, אשר לעיתים מבקרים בעיר כדי לקנות דלק, כרטיסי טיסה ומוצרים נוספים במחיר זול יותר.
דייוויד בלייר רדפורד הוא שחקן אמריקאי.
הוא ידוע בעיקר בזכות תפקידו כסקוטי גריינג'ר באופרת הסבון צעירים חסרי מנוח.
רדפורד גדל בפרבר של קנטון, ג'ורג'יה, להורים ממוצא אירי, צרפתי, גרמני ואינדיאני.
הוא עבד במשך כמה קיצים בפסטיבל הרנסאנס בג'ורג'יה בוא עשה פעלולים, ויצר דמות פיראט בשם "Rusty Compass".
הוא שחקן טניס נלהב, אך דחה מספר מלגות עם סיום לימודיו בתיכון כדי לשחק.
בתחילת הקריירה שלו נבחר רדפורד להיות חבר צוות בחברת האחים וורנר.
לאחר שנה וחצי בתפקיד, עבר ללוס אנג'לס.
בין יולי 2005 לפברואר 2006 גילם את סקוטי גריינג'ר באופרת הסבון צעירים חסרי מנוח.
לאחר מכן, החליף רדפורד את אדריאן בלאני בתפקיד מיגל לופז-פיצג'רלד באופרת הסבון תשוקות, עד העונה האחרונה.
ב-2010 שיחק בעונה השלישית של 90210 כנער בריטי המגיע לבוורלי הילס ובסרט בורלסק.
ב-2011 החל לככב בסדרות הנעורים משחק השקרים והוחלפו בלידתן.
ב-2014 שיחק דמות ראשית בסדרת הדרמה "Satisfaction".
ב-2017 שיחק כת'ניברד בסדרה בבעלי היכולות
בְּלֵיל זֶה יִבְכָּיוּן, היא קינה הפותחת את אמירת הקינות בליל תשעה באב.
מחבר הקינה אינו ידוע, והיא נאמרת לאחר תפילת ערבית ברוב קהילות ישראל בנוסחים מעט שונים, מיד לאחר קריאת מגילת איכה בציבור.
הקינה מתייחסת בקצרה לאסונות הגדולים שפקדו את עם ישראל בתשעה באב מדור המדבר ועד חורבן בית המקדש כמוזכר במגילת איכה ואף חורבן ביתר בכמה נוסחים.
כמו כן בקינה משפטים בהשאלה מביטויים שונים שבתנ"ך על ענייני פורענות וחרון אף ה'.
לקינה זו נכתבו לחנים רבים.
הקינה נאמרת בשיתוף בין החזן והציבור.
כאשר לאחר כל בית חוזרים על הפזמון.
על תוכן הקינה ומקורות עליהן היא נסמכת
תשעה באב היא תענית ציבור על אבלות החורבן היחידה שמתחילה כבר מהלילה.
קינה זו הנאמרת בליל התענית, מעמידה במרכזה את תשעה באב כזמן המוּעד לפורענויות, החל מדור המדבר דרך חורבן בתי המקדש ושאר צרות שאירעו לעם ישראל בתאריך זה או בסמיכות לו במהלך הדורות.
כאשר ראש וראשון להם הוא אירוע הבכיית החינם של דור המדבר, בגינה נגזר על עם ישראל שלא ייכנסו לארץ ישראל אלא ימותו במדבר כ-40 שנה.
כמובא בדברי חז"ל במסכת סנהדרין
וכפי שמתארת בדיעבד הגמרא במסכת תענית
הבית הראשון (והפזמון) של הקינה, מדבר בגוף ראשון, כאשר זיהוי הדובר יכול להיות המשורר או הקורא המדברים בשם עם ישראל המדבר על עצמו בלשון יחיד.
או אף הקב"ה המקונן בעצמו על עם ישראל, בדומה למדרש חז"ל במסכת ברכות
הביטוי בפזמון: "ויבכו את השריפה אשר שרף ה'", מתייחס לשריפת בתי המקדש וחורבן הבית הלאומי בארץ ישראל ברם מקור הביטוי באותם מילים הוא פסוק מספר ויקרא.
מילים אלו לקוחות מדברי משה רבנו לאהרן אחיו הכהן הגדול לאחר שריפתם של שני בניו, נדב ואביהוא, ביום חנוכת המשכן כיוון שהקריבו בה אש זרה אשר לא ציווה ה'.
מאז חוזר ומשמש ביטוי זה בספרות ובהספדים כאשר ישנה התייחסות לקורבנות של עם ישראל באסונות שונים ובמיוחד בשואה או לפטירתם בטרם עת של תלמידי חכמים גדולים.
והביטוי באותו בית: "וְאֵשׁ עִם גַּחֶלֶת.
בבית הנ"ל נמשלים ישראל לבת המשולחת מבית אביה.
רִאשׁוֹן גַם שֵׁנִי בֵּיתִי נֶחְרְבָה" מתייחס לתופעה שחזרו ונישנו צרות גדולות דווקא במועד זה.
זאת על פי מאמר חז"ל במסכת תענית: ואף על פי שחז"ל מדגישים שאין אנו תלויים במזלות הם מסבירים מדוע ייתכן שפורענות בדבר שחזרו וקילקלו אותו באופן שהגדישו את הסאה, אזי יכולה היא לחזור באותו זמן בו התחייבו על החטא לראשונה בעבר.
בבית זה נמשלים עם ישראל לאשה סוטה הנעזבת על ידי אישהּ.
כאלמנה שאין בעלה עשוי לשוב, וכעגונה שאינה יכולה להינשא לאחר.
מילות הקינה באחד מנוסחי עדות המזרח
"בלילות הקיץ החמים" הוא פזמון עברי שנכתב על ידי דן מינסטר והולחן על ידי מתי כספי.
השיר נכתב לצוות הווי חיל התותחנים ובוצע על ידיו לראשונה בשנת 1973 עם הסולנית מלי ברונשטיין.
לדברי ברונשטיין, כספי הלחין ועיבד את השיר עבור הלהקה כחלק משירות המילואים שלו, ועשה זאת לבקשתה.
תחילה השיר היה בסגנון ג'אז/בלוז, ולבקשתה הוחלף הלחן לקצבי יותר.
השיר היה אהוב על אורי זוהר, והוא הושמע בסיום כל תוכנית "ציפורי לילה" שהגיש בגלי צה"ל.באחת התוכניות השמיע זוהר את השיר שוב ושוב לאורך כל התוכנית.
אריק איינשטיין הקליט את השיר לאלבום ההופעה החיה "אנשים אוהבים לשיר".
היה זה השיר היחיד שאיינשטיין ביצע ללחנו של כספי.
כספי הקליט את השיר עבור האלבום "צד א' צד ב'" (1978), שכלל ביצועים שלו לשירים שהלחין לאמנים אחרים.
ב-1997 הוציאה רונית שחר גרסת קאבר לשיר כחלק מפסקול הסדרה "לווייתן בחוף שרתון".
גם חבורת "זהו זה" הקליטה ביצוע לשיר.
בלייק פירוני הוא שחיין אמריקאי, אלוף אולימפי (ריו דה ז'ניירו 2016) ואלוף עולם (בודפשט 2017) במשחה שליחים 4x100 מטר חופשי, אלוף עולם (בריכת 25 מטר) במשחה ל-200 מטר חופשי (האנגג'ואו 2018) ושיאן עולם הנוכחי (2018) במשחה שליחים 4x100 מטר חופשי (בריכת 25 מטר).
הוא השחיין הראשון בעולם ששחה 200 יארד חופשי מתחת ל-1:30 דקות.
פירוני נולד בקראון פוינט באינדיאנה וגדל בצ'סטרטון, אינדיאנה.
באולימפיאדת ריו דה ז'ניירו (2016) זכה פירוני במדליית זהב במשחה שליחים 4x100 מטר חופשי לאחר ששחה בשלב המוקדמות.
כשחיין שלישי הוא קבע ב"זינוק שליחים" תוצאה של 48.39 שניות.
באליפות העולם (בריכת 25 מטר) שנערכה בווינדזור, אונטריו, קנדה בדצמבר אותה שנה הוא זכה ב-3 מדליות, 2 כסף-1 ארד.
מדליית ארד במשחה שליחים 4x100 מטר חופשי ביחד עם מייקל צ'דוויק, טום שילדס ופול פאוורס בתוצאה של 3:07.76 דקות, יחד עם אוסטרליה, אחרי רוסיה (3:05.90 דקות) וצרפת (3:07.35 דקות).
כשחיין אחרון הוא קבע ב"זינוק שליחים" תוצאה של 46.02 שניות.
נוסף לכך, הוא סיים במקום רביעי במשחה ל-100 מטר חופשי בתוצאה של 46.88 שניות.
בשלב המוקדמות הוא קבע תוצאה של 46.76 שניות ועלה ראשון לשלב חצי הגמר שבו קבע תוצאה של 46.70 שניות ועלה ראשון לשלב הגמר.
באליפות העולם שנערכה בבודפשט, הונגריה ביולי 2017, זכה פירוני ב-3 מדליות, 2 זהב ו-1 ארד.
מדליות זהב, במשחה שליחים 4x100 מטר חופשי ביחד עם קיילב דרסל, טאונלי האס ונתן אדריאן בתוצאה של 3:10.06 דקות ובמשחה שליחים 4x100 מטר חופשי משולב כששחה בשלב המוקדמות.
מדליית ארד במשחה שליחים 4x200 מטר חופשי ביחד עם טאונלי האס, ג'ק קונגר וזיין גרותה בתוצאה של 7:03.18 דקות, אחרי בריטניה (7:01.70 דקות) ורוסיה (7:02.68 דקות).
כשחיין ראשון הוא קבע תוצאה של 1:46.33 דקות.
נוסף לכך, הוא סיים במקום 13 במשחה ל-200 מטר חופשי בתוצאה של 1:47.08 דקות, בשלב המוקדמות הוא קבע תוצאה של 1:46.88 דקות ועלה מהמקום התשיעי.
באליפות המכללות שנערכה במיניאפוליס, מינסוטה ב-21 במרץ 2018 קבע פירוני כשחיין ראשון במסגרת משחה שליחים 4x200 יארד חופשי שיא עולם חדש של 1:29.63 דקות ובכך היה לשחיין הראשון בעולם ששחה משחה זה מתחת ל-1:30 דקות.
יומיים לאחר מכן, נשבר שיאו על ידי טאונלי האס (1:29.50 דקות).
נוסף לכך, הוא סיים במקום רביעי במשחה שליחים 4x200 מטר חופשי בתוצאה של 6:49.84 דקות, כשחיין ראשון הוא שחה תוצאה של 1:41.85 דקות ובמקום שמיני במשחה ל-100 מטר חופשי בתוצאה של 46.57 שניות, בשלב חצי הגמר הוא קבע תוצאה של 46.31 שניות.
בלייק אלכסנדר קרינגטון הוא דמות בדיונית, שנוצרה על ידי הזוג ריצ'רד ואסתר שפירו עבור אופרת הסבון "שושלת".
דמותו של בלייק קרינגטון גולמה על ידי השחקן ג'ון פורסיית' מתחילת הסדרה בשנת 1981 ועד לסיומה ב-1989. פורסיית' שב לגלם את הדמות במיני-סדרה "שושלת: המפגש" ששודרה בשנת 1991. בשנת 2017, רשת "The CW" אתחלה מחדש את הסדרה, בה דמותו של בלייק מגולמת על ידי גראנט שואו.
בלייק קרינגטון הוא הפטריארך של משפחת קרינגטון, איל נפט בעל הון רב והמנכ"ל הבלעדי של חברת "דנוור-קרינגטון", ואחת מהדמויות הראשיות עליהן נשענת עלילת הסדרה.
במקור, דמותו של בלייק הייתה אדם חסר רחמים בכל הנוגע לעסקיו ולמשפחתו כאחד, אך עם כניסתו של פורסיית' לתפקיד, דמותו התרככה והפכה לדמות פטריארכלית סמכותית אך אדיבה בהרבה.
השחקן ג'ון פורסיית' גילם את דמותו של בלייק קרינגטון מפרקה הראשון של הסדרה ששודר בשנת 1981 ועד לסיומה ששודר בשנת 1989. פורסיית' שב לגלם את דמותו של בלייק במיני הסדרה "שושלת: המפגש" ששודר בשנת 1991. פורסיית' היה השחקן הראשי היחיד שהופיע בכל פרקי הסדרה.
במקור, השחקן ג'ורג' פפארד לוהק לגילום דמותו של בלייק, אבל בסופו של דבר, פפארד התקשה להתמודד עם גילום דמותו של בלייק, שאופיינה כלא סימפתית במקצת ולכן הוחלף בפורסיית'.
במקביל, בלייק נאלץ להתמודד מול התנהגותה המופקרת של בתו, פאלון, ומול ההומוסקסואליות של בנו, סטיבן.
לאחר שהוא תופס את בנו בחברת גבר אחר, בלייק נתקף בהתקף זעם ומפריד ביניהם פיזית, מה שמוביל לנפילתו של מאהבו של סטיבן ולמותו.
בעקבות כך, בלייק נעצר ומואשם ברציחתו.
בסיום העונה מגיע עדה מסתורית לבית המשפט, ופאלון מזהה את העדה כאמה, אלקסיס, שנעדרה שנים ארוכות.
בעונה השנייה, אלקסיס קרינגטון, אשתו לשעבר של בלייק ואמם הביולוגית של פאלון וסטיבן, מעידה בבית המשפט על מזגו האלים של בלייק.
בלייק נמצא אשם, אך משוחרר על תנאי.
בזמן שבלייק נאבק להציל את חברת "דנוור-קרינגטון" מצרות פיננסיות, הוא נרגש ללמוד שקריסטל נמצאת בהריון, אך זאת האחרונה מפילה את תינוקם לאחר תאונת רכיבה על סוסים שנגרמה על ידי אלקסיס.
בלייק מציע לקריסטל להיפגש עם חברו, הפסיכיאטר ניק טוסקני, בעודו אינו מודע לכך שניק מעוניין לנקום בו.
מאוחר יותר, בלייק מתעוור לאחר שהמאפיונר לוגן ריינווד מלכד את המכונית שלו באמצעות פצצה.
גם לאחר שהוא נרפא וראייתו שבה אליו, בלייק ממשיך להעמיד פני עיוור על מנת לרגל אחר קריסטל לאחר שהוא חושד בכך שהיא מנהלת רומן עם ניק מאחורי גבו.
בסיום העונה, בלייק מתעמת עם ניק, וניק יוצא כשידו על העליונה והוא משאיר את בלייק חסר ההכרה למות על הר מרוחק.
בתחילת העונה השלישית, קריסטל מצליחה לאתר את בלייק ולחלץ אותו מההר.
מאוחר יותר, בלייק לומד כי בנה של פאלון שנקרא על שמו, ליטל בלייק קולבי, נחטף, והוא ואלקסיס מארגנים משדר טלוויזיוני בבקשה להשיב להם את נכדם.
במהלך המשדר, אלכסס מתוודה על סוד חשאי מעברם: בנם הבכור, אדם, נחטף בינקותו והיא מעולם לא התאוששה מכך.
בעקבות האירוע, בלייק ואלקסיס הסתירו את עובדת קיומו מפאלון וסטיבן.
שבועות לאחר מכן, עורך דין בשם מייקל טורנס מבילינגס, מונטנה, טוען בפני בלייק שהוא אדם, בנו האבוד.
על אף שאלקסיס ממהרת להאמין לו, בלייק מסרב להכיר בכך, אך בסופו של דבר משנה את דעתו.
במקביל, בלייק וקריסטל מגלים שגירושיה של קריסטל מבעלה הראשון מעולם נחתמו כראוי, והדבר מוביל להתדרדרות יחסיהם, עד שלבסוף הם מתגרשים.
בהמשך העונה, סטיבן נעדר לאחר הפצצת בית קידוח ונחשב למת, אך בלייק מסרב להאמין בכך שבנו מת.
כאשר אשתו לשעבר של סטיבן, סאמי ג'ו, שהיא גם אחייניתה של קריסטל, מופיעה עם תינוק שלטענתה שייך לסטיבן, בלייק מציע לשמור על הילד.
מאוחר יותר, בלייק לומד שסטיבן עודנו חי, והוא טס לסינגפור כדי לשכנע אותו לחזור לדנוור, אך כשהוא מגלה שסטיבן הוא חי עם גבר אחר, הוא מחליט לתבוע משמורת על נכדו.
בעונה הרביעית, בלייק מפסיד במאבק שלו לקבלת המשמורת על הנכד כאשר סטיבן חוזר ונושא לאישה את קלאודיה בלייזדייל.
עם זאת, השניים מתפייסים כאשר בלייק נושא לאישה בשנית את קריסטל.
כשהיא עדיין מחפשת נקמה, אלקסיס מגייסת את עזרתו של ראשיד אחמד במטרה לחבל בעסקה שעשה עם בלייק, אך לחיבול בעסקה ישנן תוצאת לא צפויות כשהיא מובילה לכאורה למותה של פאלון.
בעונה החמישית, בלייק מצליח להציל את החברה שלו, אך מתאבל על מותה של פאלון בהתרסקות המטוס.
במקביל, הוא מגלה שיש לו אחות חורגת בשם דומיניק דוורו, והוא מסכים לקבל אותה לחיק המשפחה לאחר שאביו, טום קרינגטון, מתוודה על ערש דווי שהיא בתו.
מספר חודשים מאוחר יותר, בלייק לומד שלאלקסיס נולדה בת נוספת בשם אמנדה לאחר שהתגרשו.
על אף שבתחילה אלקסיס מכחישה שהוא אביה של אמנדה, בהמשך היא מתוודה בפניו שאמנדה היא אכן בתו הביולוגית.
במהלך חג המולד, קריסטל יולדת את תינוקה המשותף שלה ושל בלייק, קריסטינה.
עם זאת, קנאתו של בלייק גדלה בעקבות ידידותה של קריסטל עם הפלייבוי דניאל רייס ובמקביל, ליידי אשלי מיטשל מנסה לפתות אותו.
לאחר שאלמוני שולח תמונות של בלייק עם אשלי ושל קריסטל עם דניאל, כל תמונה לבן זוג אחר בהתאמה, בלייק וקריסטל מכריזים על אהבתם אחד לשנייה.
בסיום העונה החמישית, משפחת קרינגטון משתתפת בחתונתה של אמנדה עם הנסיך מייקל ממולדביה, אך מורדים מקומיים מסתערים על הכנסייה ומתקיפים את הנוכחים בפנים.
בתחילת העונה השישית, בלייק ומשפחתו מצליחים לשרוד את ההתקפה.
עם שובו לדנוור, בלייק סוגר עסקה עם ג'ייסון קולבי, והוא מזועזע לגלות שפאלון עדיין חיה כשהיא כעת סובלת מאמנזיה ונשואה לבנו של ג' ייסון, מיילס.
בינתיים, קריסטל נחטפת על ידי ג'ואל אבריגור ומוחלפת באישה זהה בשם ריטה לזלי, שמרעילה את בלייק באיטיות על פי פקודותיו של ג'ואל.
בריאותו של בלייק מתדרדרת עד שהוא נותר כמעט חסר יכולת לחלוטין.
עם זאת, סאמי ג'ו מגלה שקריסטל נחטפה ועוזרת לה לברוח, ולאחר מכן ג'ואל וריטה נעלמים.
לאחר מכן, בלייק זועם כאשר אחיו, בן, חוזר לדנוור ובעצה אחת עם אלקסיס, תובע את חלקו באחוזה של אביהם המנוח.
בלייק ממשכן את ביתו ונכסיו, בציפייה להשתלט על "קולביקו", אך בזכות התערבותום של בן ואלקסיס, הוא מאבד את הכל, כולל את חכירת הנפט הימית של דרום סין.
בסיום העונה, בלייק לומד שאלקסיס קנתה את ביתו, ובזעמו, הוא תופס אותה בגרונה ומתחיל לחנוק אותה.
בתחילת העונה השביעית, קריסטל מונעת מבלייק להרוג את אלקסיס, ולאחר מכן, הוא לומד שמלון הנמצא בבעלותו נשרף כליל, ומספר אנשים, כולל קלאודיה, נספו בשרפה.
בלייק מואשם בהצתת המלון, אך ההאשמות מתבטלות כאשר הוא מגלה שקלאודיה הייתה אחראית להצתת המלון.
בזמן שבלייק ממשיך לנסות ולהשיב לעצמו את האימפריה שלו, הוא מגלה שהקרקע שירש מאמו עשירה בגז טבעי.
עם זאת, הוא נאלץ להפסיק באופן זמני את תוכניותיו לפתח את הקרקע כאשר אלקסיס ובן מגלים על קיום הירושה.
זמן קצר לאחר מכן, אמילי פלמונט נותן לבלייק מידע מפליל על אלקסיס ובן, והוא משתמש בו כדי לאלץ אותם לוותר על בעלותם של "דנוור-קרינגטון" ולהשיב לו את כל נכסיו, כולל אתר חכירת הנפט הימי בסין.
מאוחר יותר, בלייק, אלקסיס ובן נוסעים לדרום סין על מנת לבדוק את אתר החכירה, שמתפוצץ, אך בלייק ניצל על ידי בן והשניים מתפייסים.
בבית החולים, בלייק מתעורר בלי שום זיכרונות מ-25 השנים האחרונות, ואלקסיס משחררת אותו מבית החולים ומשכנעת אותו שהם עדיין נשואים.
עם זאת, כאשר קריסטל מוצא אותם, זיכרונותיו של בלייק שבים.
כשבתם של קריסטל ובלייק, קריסטינה, נופלת למשכב וזקוקה להשתלת לב.
נמצא תורם וקריסטינה ניצלת, אבל אמו של התורם, שרה קרטיס, חוטפת את קריסטינה, אך בלייק וקריסטל מצליחים להשיב אותה ללא פגע.
בסיום העונה, בלייק ואלקסיס מאמצים בחזרה את אדם באופן חוקי.
לאורכה של העונה השמינית, בלייק רץ לראשות הממשלה, כשהמתחרה העיקרית שלו היא אלקסיס.
אך לאחר קמפיין ארוך ומייגע, גם הוא וגם אלקסיס מפסידים ואף אחד מהם לא נבחר.
בעונה התשיעית, מתגלה שלקריסטל יש גידול מוחי רציני המחייב ניתוח מסוכן, ובעקבות כך בלייק מטיס אותה לשווייץ, שם הניתוח מצליח, אך כותאת לוואי קריסטל נשארת בתרדמת.
בהמשך העונה, גופה נמצאת בתחתיתו של אגם הנמצא בשטחו של אחד מנכסיו של קרינגטון.
הגופה מתגלה כרוג'ר גריימס, האיש שבעקבות הרומן שלו עם אלקסיס גרם לגירושיה עם בלייק.
למרות רוג'ר מת כבר 20 שנה, מתברר שהטמפרטורות הקרות באגם שימרו את גופו.
בסופו של דבר, מתגלה שפאלון בת ה-8 ירתה ברוג'ר לאחר שראתה אותו מכה את אלקסיס, ושאביו המנוח של בלייק, טום, החביא את הגופה במכרה מתחת לאגם על מנת להגן על שמה של פאלון.
המצב מסתבך כשמתגלה שהמכרה מלאה באוצר נאצי גנוב שהוסתר שם על ידי טום.
בפרק האחרון של הסדרה, בלייק מגלה שמפקד המשטרה הנדלר שאחראי לחקירת רציחתו של רוג'ר מחפש את האוצר.
בלייק מנסה להוציא ממנו הודאה בכך, אך העימות ביניהם מסלים ולבסוף שניהם יורים אחד בשני.
שלוש שנים לאחר אירועי העונה התשיעית, בלייק התאושש לחלוטין מפציעת הירי והוא משוחרר מהכלא לאחר זוכה מרציחתו של המפקד הנדלר.
יחד עם בניו, סטיבן ואדם, וחתנו לשעבר ג'ף קולבי, בלייק מנסה להחזיר את השליטה על "דנוור-קרינגטון" מקונסורציום בינלאומי.
קריסטל שבה לאחר שיצאה בשלום מהתרדמת, אך שלא במודע תוכנתה על ידי הקונסורציום להתנקש בבלייק.
עם זאת, אהבתה לבלייק מוכיחה שהיא חזקה מדי, והיא מנתקת את קשריה לקונסורציום.
הסדרה מסתיימת כשבלייק רוקד יחד עם קריסטל בביתם.
בספטמבר 2016, רשת "The CW" הכריזה על הפקת פיילוט לאתחול מחודש עבור "שושלת", במרץ 2017, השחקן גראנט שואו לוהק לגילום דמותו של בלייק.
המפיק בפועל, ג'וש שוורץ, אמר כי לפי היוצרת אסתר שפירו, "בלייק קרינגטון היה אדם שיכול לנהל את החברה המדהימה הזו, אבל המקום היחיד שהוא באמת מנהל עליו מאבק, הוא על ניהול המשפחה שלו".
המפיקה בפועל סאלי פטריק תיארה את בלייק כ"פטריארך לבן שנמצא בעולם משתנה".
פטריק אמרה: "אני אוהבת את החמימות של גראנט שואו כשהוא משקר ישירות בפניו של בנו על כך שהחזיר לו טלפון, וזה רק אחד הכישורים שהופכים את בלייק קרינגטון למולטי-מיליארדר שהוא".
שואו אמר על גילום דמותו של בלייק ש"הוא לא רק דמות מאופרת הסבון הממוצעת שלך, הוא מאוד מורכב, הוא גיבור, אבל גיבור פגום מאוד.
הכתבת מורין ראיין מ"וראייטי" כינתה את גראנט שואו "מנטלי וכריזמטי" בתפקיד, אך ציינה בביקורתיות כי "מספר מהלכים ארגוניים שנועדו לגרום לבלייק להיראות מבריק בצורה מעורפלת, גורמים לו להיראות כמו כל דבר אחר חוץ מגאון".
ראיין הוסיפה ש"אם אתה עומד לבסס סדרה סביב מזימותיו של מוח מבריק וחסר רחמים, פרץ הגאונות שלו צריך להיראות מהיר וגאוני באופן שטני, אך לא להיראות צפוי או אפילו תמוה".
בלייק טוליסון שלטון הוא זמר אמריקאי ואישיות טלוויזיונית.
שלטון זכה לפרסום בינלאומי רב כשופט בתוכנית הריאליטי של NBC, "The Voice", בה השתתף כמנטור ב-23 העונות הראשונות שלה.
בסך הכל היו לשלטון 17 סינגלים, אשר הגיעו לאורך השנים לצמרת מצעד מוזיקת הקאנטרי.
מ-2011 עד 2015 היה שלטון נשוי לזמרת מירנדה למברט.
כיום הוא נמצא בזוגיות עם גוון סטפאני מ-"The Voice".
ביולי 2021 נישאו בני הזוג.
בלינדה בנצ'יץ' (בסלובקית: Belinda Bencic; נולדה ב-10 במרץ 1997) היא טניסאית שווייצרית מקצוענית.
מדורגת במקום חמישי בעולם (3 בפברואר 2020) בדירוג ה-WTA, דירוג השיא שלה.
הישג השיא שלה הוא עלייה לשלב חצי גמר בגראנד סלאם, באליפות ארצות הברית (2019).
משפחתו של אביה הגיעה לשווייץ בשנת 1968 עם הפלישה הסובייטית לצ'כוסלובקיה.
אביה היה שחקן הוקי קרח מקצוען בליגה הראשונה בשווייץ.
אמה הייתה שחקנית כדוריד מצטיינת.
היא החלה להתאמן בטניס בהדרכתו של אביה כבר מגיל 4. כנערה צעירה היא דורגה במקום ראשון בעולם לגילה.
באליפות וימבלדון שנערכה ביולי 2015 הגיעה בנצ'יץ' לשלב שמינית הגמר שבו הפסידה לויקטוריה אזרנקה מבלארוס (23 בעולם) בשתי מערכות (2–6, 3-6).
בסיבוב השלישי היא ניצחה את באתני מטק-סנדס מארצות הברית בשתי מערכות (5–7, 5-7).
באליפות אוסטרליה הפתוחה שנערכה בינואר 2016 הגיעה בנצ'יץ' לשלב שמינית הגמר שבו הפסידה למריה שרפובה מרוסיה (5 בעולם) בשתי מערכות (7-5, 7-5).
בסיבוב הראשון היא ניצחה את אליסון ריסקה מארצות הברית בשתי מערכות (4–6, 3-6), בסיבוב השני היא ניצחה את טימאה בבוש מהונגריה בשתי מערכות (3–6, 3-6) ובסיבוב השלישי היא ניצחה את קטרינה בונדרנקו מאוקראינה ב-3 מערכות (6-4, 2-6, 4-6).
באליפות וימבלדון שנערכה ביולי 2018 הגיעה בנצ'יץ' לשלב שמינית הגמר שבו הפסידה לאנגליקה קרבר מגרמניה (11 בעולם) בשתי מערכות (6-3, 7-67-5), בהמשך זכתה קרבר בתואר.
בסיבוב הראשון היא הפתיעה וניצחה את קרולין גרסיה מצרפת (6 בעולם) בשתי מערכות (6-72-7, 3-6), בסיבוב השני היא ניצחה את אליסון ריסקה ב-3 מערכות (6-1, 6-710-12, 2-6) ובסיבוב השלישי היא ניצחה את קרלה סוארס נבארו מספרד (27 בעולם) בשתי מערכות (1–6, 6-73-7).
באליפות ארצות הברית שנערכה בספטמבר 2019 הגיעה בנצ'יץ' לשלב חצי הגמר שבו הפסידה לביאנקה אנדרסקו מקנדה (15 בעולם) בשתי מערכות (7-6 7-3, 7-5) שלבסוף אף זכתה בתואר.
בסיבוב השני היא ניצחה את אליזה קורנה מצרפת ב-3 מערכות (4–6, 6-1, 2-6) ובסיבוב הרביעי היא חלה הפתע גדולה לאחר שניצחה את האלופה המכהנת והמדורגת 1 בעולם נאומי אוסקה מיפן בשתי מערכות (5–7, 4-6).
בלילה הוא פזמון עברי אשר נכתב והולחן על ידי עידן רייכל ויעקב גלעד, הופק על ידי רייכל בשיתוף עם גלעד שמואלי ובוצע על ידי עידן חביב.
השיר יצא לאור בפברואר 2013 כסינגל השני מתוך האלבום החמישי של הפרויקט של עידן רייכל, רבע לשש, אשר זכה במעמד "אלבום פלטינה".
עם יציאתו השיר הגיע למקום הראשון במצעד השבועי של מדיה פורסט ולמקום ה-4 במצעד השבועי של רשת ג'.
כמו כן, השיר זכה במקום ה-12 במצעד הפזמונים השנתי של רשת ג' ובתואר "שיר השנה" במצעד הפזמונים השנתי של גלגלצ, מיד אחריו במצעד מגיע שיר נוסף מתוך האלבום רבע לשש, "עכשיו קרוב".
יוסי חרסונסקי העניק ביקורת חיובית לשיר ונתן לו ארבעה וחצי כוכבי זהב מתוך חמישה.
נכון לספטמבר 2025, לשיר יש למעלה מ-17 מיליון צפיות ביוטיוב.
בלינדה וילקס היא אסטרופיזיקאית בריטית-אמריקאית.
לשעבר מנהלת התכנית של טלסקופ החלל צ'נדרה במרכז הרווארד-סמית'סוניאן לאסטרופיזיקה .
בילדותה עברה עם הוריה לאלברינגטון שבשרופשייר.
עם סיום בית הספר התיכון עברה לסקוטלנד שם למדה לתואר ראשון באוניברסיטת סנט אנדרוז.
את הדוקטורט עשתה באוניברסיטת קיימברידג'.
עם סיום הדוקטורט, ב-1982, עברה לארצות הברית, לטוסון אריזונה שם עשתה פוסט-דוקטורט.
תואר ראשון, בפיזיקה ואסטרונומיה, בהצטיינות, באוניברסיטת סנט אנדרוז בסקוטלנד - 1978. דוקטורט באסטרונומיה בג'זוס קולג' באוניברסיטת קיימברידג' - 1982. בשנים 1982–1984 עשתה פוסט-דוקטורט במצפה הכוכבים של אוניברסיטת אריזונה במסגרת מלגה של נאט"ו.
החל מ-1984 היא מועסקת במרכז הרווארד-סמית'סוניאן לאסטרופיזיקה בקיימברידג' מסצ'וסטס.
בשנים 1990 עד 1995 הועסקה כמדענית בכירה במרכז המידע המדעי של טלסקופ הרנטגן ROSAT (ROSAT Science Data Center)).
ב-2002 מונתה שם לתפקיד סגנית מנהלת תוכנית צ'נדרה the Chandra X-ray Center (CXC)).
ב-2014 קודמה לתפקיד מנהלת התכנית.
מחקריה של ויקס עוסקים ב:
גלקסיות שבמרכזן חור שחור על-מסיבי.
מקורות האור החזקים ביותר ביקום.
וילקס פרסמה 392 מאמרים מבוקרי עמיתים.
עמיתת כבוד (Honorary Fellow) של ג'זוס קולג' (Jesus College) בקיימרידג' - 2016
עמיתת "החברה הפילוסופית של קיימברידג'"
בלימה רגנרטיבית היא שיטה לאיחזור אנרגיה המאטה כלי רכב או אובייקט נע על ידי המרת אנרגיה קינטית לצורה אחרת של אנרגיה, לרוב חשמלית, לצורך שימוש חוזר מיידי או מאוחסנת לשימוש עתידי.
בלימה רגנרטיבית נמצאת בשימוש רחב במכוניות ורכבות חשמליות.
בניגוד לבלמים קונבנציונליים מבוססי חיכוך, בהם נוצרת אנרגיית חום מבוזבזת ולא רצויה על ידי חיכוך הבלם ברכיב הנע, בלימה רגנרטיבית מאפשרת לנצל אנרגיה מהבלימה וגם להאריך משמעותית את חיי הבלמים עקב שימוש מופחת.
בנוסף למערכת הבלימה הרגנרטיבית, נעשה שימוש גם בבלמים רגילים על מנת לסייע לעצירה מוחלטת.
נוסף על כך, בלמים רגילים הכרחיים לשם נעילת הגלגלים בעת חנייה.
כשהוא פועל הפוך, הופך מנוע חשמלי לגנרטור, ולכן ימיר אנרגיה מכנית לאנרגיה חשמלית.
לחיצה על דוושת הבלמים מנתקת את זרימת הזרם החשמלי מכיוון המצבר אל המנוע החשמלי, והמנוע מתחיל לעבוד בכיוון ההפוך, כגנרטור, כלומר הגלגלים מניעים את הרוטור שלו והוא מפיק חשמל שטוען את המצבר או מועבר חזרה לרשת במקרה של רכבת חשמלית.
לפי חוק לֶנץ, המהווה ביטוי לחוק שימור האנרגיה, הזרם שמתפתח בגנרטור יוצר שדה מגנטי בכיוון הפוך לשדה המגנטי שיצר אותו, ובכך מאט את הרוטור, כלומר בולם את הרכב.
שיטה זו היא הנפוצה ביותר במכוניות חשמליות והיברידיות, אך שימוש בבלמים מבוססים חיכוך הכרחי לצורכי בטיחות, לעצירה מוחלטת ולמניעת דרדור בחנייה.
כמו כן, רק הגלגלים המונעים על ידי מנוע חשמלי יכולים להיבלם דרכו, דהיינו במכוניות חשמליות ללא הנעה כפולה רק הגלגלים שמחוברים למנוע משתתפים בתהליך הבלימה הרגנרטיבית.
ברכבות חשמליות, האנרגיה המיוצרת במהלך הבלימה מוחזרת על פי רוב לרשת החשמל ורכבות אחרות באותו מקטע יכולות להשתמש באנרגיה זו באופן מיידי.
במקרה פרטי נדיר האנרגיה המאוחזרת מבלימה רגנרטיבית כל כך גבוהה עד שהיא יכולה לספק חשמל מעל לצריכת הרכבת עצמה: מכרה הברזל הגדול ביותר בסקנדינביה נמצא בצפון שוודיה, בסמוך לעיר קירונה.
תוצרת המחצב מועברת על ידי רכבת חשמלית לנמל נרוויק בנורווגיה.
פער הגבהים בין הגבול השוודי/נורווגי לנמל, וכן משקלה העצום של הרכבת, גורם לכך שבלימתה הרגנרטיבית מסוגלת לייצר יותר חשמל מצריכת הרכבת במסעה חזרה לגבול השוודי בעודה ריקה וכן לייצר עודפים המועברים לרשת הכללית ומנוצל על ידי תושבי הסביבה.
כאשר מדובר במכונית חשמלית המחזירה את אנרגיית הבלימה למצבר, תהליך הבלימה הרגנרטיבית כולל שני שלבים: המנוע/גנרטור והמצבר.
האנרגיה הקינטית ההתחלתית (לפני הבלימה) מומרת תחילה לאנרגיה חשמלית על ידי הגנרטור ולאחר מכן מומרת לאנרגיה כימית על ידי המצבר.
ניתן לבטא את נצילות הגנרטור כך:
היא העבודה בגנרטור, דהיינו עבודת הרוטור.
היא העבודה המיוצרת על ידי הגנרטור.
העבודה היחידה שמבוצעת בגנרטור מקורה באנרגיה הקינטית של כלי הרכב ואילו העבודה היחידה שמבצע הגנרטור היא אנרגיה חשמלית.
כדי לבדוק כמה כוח מיוצר על ידי הגנרטור, נסדר את המשוואה:
ניתן לתאר את נצילות המצבר כך:
עבודת הסוללה מייצגת את סך האנרגיה שנוצרה על ידי תהליך הבלימה הרגנרטיבית.
בשיטה זו, בעת בלימה, אנרגיית התנועה של כלי הרכב או האובייקט הנע מועברת בצורה מכנית לגלגל תנופה (Flywheel) לשימוש עתידי בעת האצה.
ניתן לשמר את האנרגיה הנוצרת בבלימה כאנרגיה קינטית בגלגל תנופה או להמיר אותה לאנרגיה כימית בסוללת מתח גבוה.
המרה שכזו דורשת מיישר זרם שכן הגנרטור מייצר זרם חילופין ואילו הסוללה יכולה לקבל זרם ישר.
שיטה זו נפוצה לרוב במכוניות מרוץ ובעיקר במכוניות פורמולה 1, שם הוצגה לראשונה בשנת 2006. עם זאת, שימוש בשיטה זו מתרחב גם לשוק הפרטי ואף לתחבורה הציבורית.
בלונדון פועלים כ-500 אוטובוסים עם מערכת גלגל תנופה, המראים שיפור של כ-20% בצריכת הדלק.
גם רוכבי אופניים יכולים לנצל שיטה זו - במקום שימוש בבלם, אפשר להעביר הילוך לגלגל תנופה ולהחזיר את המומנט מגלגל התנופה במהלך האצה מחדש.
המתואר להלן מתייחס למערכת איחזור אנרגיה קינטית באמצעות גלגל תנופה - KERS (אנ').
האנרגיה של גלגל התנופה ניתנת לתיאור על ידי משוואת אנרגיה כללית זו, בהנחה שגלגל התנופה הוא המערכת:
השינוי באנרגיה של גלגל התנופה.
בהנחה שלא נעשה שינוי במהלך הבלימה באנתלפיה, לחץ או נפח של גלגל התנופה, רק האנרגיה הקינטית מובאת בחשבון.
במהלך הבלימה, אנרגיה לא משתחררת מגלגל התנופה ואילו האנרגיה היחידה שמועברת אליו היא האנרגיה הקינטית ההתחלתית של כלי הרכב.
ניתן לפשט משוואה זו כך:
גלגל התנופה אוצר אחוז מסוים מהאנרגיה הקינטית של כלי הרכב.
אפשר לבטא חלק זה כנצילות, נסמנו - .
גלגל התנופה משמר את האנרגיה בצורה של אנרגיה קינטית סיבובית, ובניגוד לשיטות אחרות, אינו ממיר את האנרגיה הקינטית של הרכב לאנרגיה מצורה שונה, לכן שיטה זו יעילה יותר.
עם זאת, כאשר כלי הרכב אינו בתנועה, אנרגיית גלגל התנופה אובדת לאיטה.
עקב כך, האנרגיה הסופית שיכול לתת גלגל תנופה היא:
בלילות לבנים (בשמו המלא: בלילות לבנים: סיפור מאסרו וחקירתו של מנחם בגין בצירוף הפרוטוקולים של ה-נ.ק.וו.ד.) הוא ספר מאת מנחם בגין על חקירתו, משפטו ותקופת מאסרו בכלא לוקישקי בליטא ובמחנה העבודה "פצ'ורה" בסיביר.
הספר נכתב 11 שנים לאחר תקופת מאסרו של מנחם בגין והוא מכיל את זיכרונותיו מחקירתו ומאסרו, בעקבות הסכם ריבנטרופ-מולוטוב, באשמת חתרנות ובגידה בשלטונות, בשל היותו דמות בולטת בתנועה הציונית ובתנועת בית"ר.
עיקרו של הספר מציג את המאבק האידאולוגי שניהל בגין עם חוקריו.
"בלילות לבנים" ראה אור לראשונה בשנת 1953 בהוצאת קרני.
בשנת 1995, יצאה לאור מהדורה חדשה בהוצאת דביר, בשיתוף המרכז למורשת מנחם בגין, הכוללת מסמכים ותיעוד של הבולשת הסובייטית בשנות מאסרו של בגין, הנקוו"ד.
את ספרו מקדיש בגין "למעונה האלמוני" והוא נפתח בהקדמה מאת בנו, בני בגין.
המסמכים שנמצאו ותועדו בגרסתו השנייה של הספר תומכים באמינות עדותו של בגין בסיפור חקירתו.
בלילות הקיץ הוא סרט דרמה אמריקאי משנת 2022 שנכתב ובוים על ידי סופיה אלווארז, המבוסס על הרומן באותו שם מאת שרה דסן.
בסרט מככבים אמה פסארו, בלמונט קמלי, קייט בוסוורת', לורה קריוקי, אנדי מקדואל ודרמוט מלרוני.
הסרט עלה לאקרנים ב-6 במאי 2022 ברשת הזרמת המדיה נטפליקס.
קו העלילה של הסדרה מתואר כך:
"קיץ שלפני הקולג' אודן פוגשת את איליי, בחור מסתורי, הסובל מנדודי שינה.
בזמן שעיר החוף קולבי ישנה, השניים יוצאים למסע לילי כדי לעזור לאודן לחוות את נעוריה המהנים וחסרי הדאגות שהיא מעולם לא ידעה שהיא רוצה."
באפריל 2021 פורסם ב-Deadline שהחלה הפקת העיבוד הקולנועי לרומן "Along for the Ride" מאת שרה דסן משנת 2009, שזכויותיו נרכשו על ידי נטפליקס.
סופיה אלוורז, שבעבר עיבדה שניים מהרומנים של ג'ני האן, כתבה את התסריט ושימשה כבמאית.
השחקנית אמה פסארו לוהקה לתפקיד גיבורת הרומן, אודן, בעוד שבלמונט קמלי יגלם את מושא האהבה שלה, איליי.
שחקנים נוספים שלוהקו לתפקידים הם אנדי מקדואל, ג'י הנליוס וריקרדו הורטאדו.
שלב הצילומים החל ב-22 באפריל 2021, בקרוליינה ביץ' שבצפון קרוליינה, וצילומים נעשו גם בווילמינגטון, בקיורי ביץ' ובעיירה אוק איילנד .
הצילומים נמשכו עד תחילת יוני.
הסרט הוקרן לראשונה בנטפליקס ב-6 במאי 2022.
בלייק סניידר היה תסריטאי, יועץ, סופר ומחנך אמריקאי, אשר באמצעות סדרת הספרים שלו "הצילו את החתול" העוסקת בתסריטאות ומבני סיפור, הפך לאחד ממנטורי הכתיבה הפופולריים ביוצר בתעשיית הקולנוע.
סניידר הוביל סדנאות בינלאומיות לסופרים בדיסציפלינות שונות, וכן פגישות ייעוץ לכמה מהאולפנים הגדולים בהוליווד.
בגיל שמונה נשכר סניידר על ידי אביו מפיק הטלוויזיה, כמדובב לספיישל אנימציה בכיכובו של סטרלינג הולוויי.
סניידר המשיך לדובב ילדים, עד שקולו השתנה.
סניידר החל את הקריירה שלו בכתיבה לסדרת הטלוויזיה של דיסני "Kids Incorporated", וב-1987 החל לכתוב כתסריטאי במשרה מלאה.
הוא היה חבר באגודת הסופרים של אמריקה במשך יותר מ-20 שנה.
מכירת התסריט הראשונה של סניידר הייתה ב-1989 עבור התסריט "עצור!
הוא המשיך ומכר עוד 12 תסריטים מקוריים, מה שזיכה אותו בתואר "אחד מהתסריטאים המצליחים ביותר בהוליווד".
"צ'ק פתוח", שנכתב עבור אולפני וולט דיסני, נמכר במיליון דולר.
במדריך התסריטאות שכתב טוען סניידר שלצופים צריך להיות אכפת אם הגיבור הראשי מצליח להשיג את מטרתו, או נכשל בכך.
לצורך כך, גיבור ראשי צריך להתחבב על הצופה במידת מה, גם אם אינו בהכרח אדם חביב.
הכנסת סצנה בה הגיבור עושה מעשה אנושי, הרואי, שיש בו הקרבה עצמית, וכיוצא בזה, מעוררת את הזדהות הצופה איתו.
סניידר כינה את הטכניקה הזאת 'הצל את החתול' על שם סצנה מפורסמת מתוך הסרט 'הנוסע השמיני', שבה גיבורת הסרט מסכנת את חייה כדי להציל את החתול שלה.
הספר שם דגש על חשיבות הלוגליין, תיאור הסרט שאורכו עד 35 מילים, ושכולל הצגה של הגיבור, של המטרה העלילתית ושל הקונפליקט העלילתי.
ממנו יוצא התסריטאי לפתח את הדמויות ואת הסיפור.
כמו כן, סניידר מחלק את רוב הסרטים שנוצרו ל-10 קטגוריות (ז'אנרים לפיו) שאינן החלוקה המקובלת.
בנוסף, סניידר פיתח גיליון של 15 "ביטים" - סצנות או נקודות בעלילה שלפי התאוריה שלו, חייבות להיות בתסריט על מנת שיצליח.
בהמשך הרחיב סניידר את הגיליון ל-40 "ביטים" - 10 במערכה הראשונה, 20 במערכה השנייה ו-10 במערכה השלישית.
סניידר כתב את שלושת הספרים הראשונים בסדרה.
ספר נוסף נערך מתוך בלוגים שסניידר פרסם, ושני ספרים נוספים בסדרה נכתבו בידי תלמידיו.
ביניהם הספר "הצילו את החתול - כותבים רומן" המיישם את כללי התסריטאות של סניידר על פרוזה.
סניידר נפטר במפתיע בשנת 2009, בגיל 52. שנה לאחר מותו הקדישו לזכרו אולפני דרימוורקס את הסרט "הדרקון הראשון שלי".
בנוסף, שלוש שנים לאחר פטירתו, הוציא בן אהרונוביץ' את הספר "whispers under ground", והקדיש אותו לסניידר.
"בלילות" הוא סינגל שהוקלט על ידי הזמרת הישראלית אודיה בהפקת הדי ג'יי הישראלי עופר ניסים.
הוא יצא לאור ב-5 בינואר 2023, על ידי חברת התקליטים עופר ניסים מיוזיק, כסינגל שלא מתוך אלבום.
את השיר כתבו דולי ופן, אודיה ורון ביטון, הלחינו דולי ופן, אודיה וניסים והפיק ניסים עצמו.
השיר נכתב על ידי דולי ופן, אודיה אזולאי ורון ביטון, הולחן על ידי דולי ופן אודיה וניסים והופק על ידי ניסים.
במצעד שנערך לכבוד עופר ניסים במסגרת אירועי הגאווה לשנת 2023, נבחר "בלילות" לשיר התשיעי הטוב ביותר שלו.
"בלילות" זכה להצלחה במצעד של מדיה פורסט כאשר דורג בעשירייה הפותחת במצעד ושהה בו במשך מספר שבועות.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה ממיליון השמעות.
הווידאו קליפ הרשמי של השיר פורסם ב-5 בינואר 2023, ביום יציאתו כסינגל.
הקונספט שלו הוא צילום בהופעה חיה של אודיה בביצוע השיר.
נכון ליוני 2023 עומד מונה הצפיות של הקליפ על למעלה מ-7 מיליון צפיות.
אזורתאריך יציאהפורמטחברת תקליטיםמקורכלל העולם5 בינואר 2023הזרמת מוזיקה • הורדה דיגיטליתעופר ניסים
"בלילות" הוא סינגל שהוקלט על ידי הזמרת הישראלית שרית אביטן בהשתתפות הזמר נאור אורמיה.
את השיר הוציאה ב-8 בפברואר 2012 לאור חברת התקליטים Mobile1 Music, והוא נכלל כרצועה החמישית באלבום הבכורה של הזמרת, סטייל מיוחד.
"בלילות" נכתב על ידי נתי דבח, והופק על ידי אריק זנטי.
הוכן לו וידאו קליפ רשמי, שפורסם בערוץ היוטיוב הרשמי של אביטן ביום צאת השיר.
בחלקו הראשון הוא מציג את אורמיה מתהלך ברחובות בלילה, ואחר כך את אביטן יושבת בביתה.
נכון ליולי 2023 עומד מונה הצפיות של הקליפ על למעלה מ-1.5 מיליון צפיות.
אזורתאריך יציאהפורמטחברת תקליטיםהערותעולם8 בפברואר 2012Mobile1 Music
"בליכר" הייתה הסיירת המשוריינת האחרונה שנבנתה על ידי הקיסרות הגרמנית.
היא תוכננה כדי להתאים למה שהמודיעין הגרמני האמין בטעות כמפרטים של סדרת אינווינסיבל הבריטית.
בליכר הייתה גדולה יותר מסיירות משוריינות קודמות ונשאה תותחים כבדים יותר, אך לא הייתה מסוגלת להתאים לגודל ולחימוש של סיירות המערכה שהחליפו את הסיירות המשוריינות בצי המלכותי הבריטי ובצי הקיסרי הגרמני.
הספינה נקראה על שמו של גנרל-פלדמרשל הפרוסי גבהרד פון בליכר, מפקד הכוחות הפרוסיים בקרב ווטרלו ב-1815.
בליכר נבנתה במספנת Kaiserliche Werft בקיל בין השנים 1907 ו-1909, ונכנסה לשירות ב-1 באוקטובר 1909. הספינה שירתה בקבוצת הסיור I במשך רוב הקריירה שלה, כולל החלק המוקדם של מלחמת העולם הראשונה.
היא השתתפה במבצע להפגזת ירמות' ובפשיטה על סקרבורו, הרטליפול וויטבי ב-1914.
בקרב שרטון דוגר ב-24 בינואר 1915, בליכר הואטה באופן משמעותי לאחר שנפגעה מירי משייטת סיירות המערכה הבריטיות בפיקודו של תת אדמירל דייוויד ביטי.
קונטר-אדמירל פרנץ פון היפר, מפקד השייטת הגרמנית, החליט לנטוש את בליכר לספינות האויב הרודפות על מנת להציל את סיירות המערכה היקרות יותר שלו.
תחת אש חזקה מהספינות הבריטיות, היא הוטבעה, ומשחתות בריטיות החלו לאסוף את הניצולים.
עם זאת, המשחתות נסוגו כאשר צפלין גרמני החל להפציץ אותם, תוך מחשבה כי בליכר השוקעת היא סיירת מערכה בריטית.
מספר הנפגעים אינו ידוע, והנתונים נעים בין 747 לסביבות 1,000. בליכר הייתה ספינת המלחמה היחידה שאבדה במהלך הקרב.
סיירות משוריינות גרמניות - שכונו - תוכננו למספר משימות.
הספינות תוכננו להעסיק את כוחות הסיור של ציים יריבים, כמו גם להילחם במערך הקרב.
הסיירת המשוריינת המוקדמת ביותר - פירסט ביסמרק - הובהלה במיוחד כדי להיפרס לסין כדי לסייע בדיכוי מרד הבוקסרים בשנת 1900. סיירות משוריינות שלאחר מכן - למעט שתי הסיירות מסדרת שרנהורסט - שירתו עם הצי בכוח הסיור.
ב-26 במאי 1906, הרייכסטאג הקצה כספים עבור בליכר, יחד עם שתי האוניות הראשונות מסדרת נסאו.
למרות שהאונייה תהיה הרבה יותר גדולה וחזקה מסיירות משוריינות קודמות, בליכר שמרה על ייעוד זה בניסיון להסתיר את אופיה החזק יותר.
הספינה הוזמנה תחת השם הזמני "E".
התכנון שלה הושפע מהצורך להתאים לסיירות המשוריינות שהיה ידוע שבריטניה בונה באותה העת.
הגרמנים ציפו שהספינות הבריטיות החדשות יהיו חמושות בשישה או שמונה תותחי .
בתגובה אישר הצי הגרמני עיצוב עם 12 תותחי בשישה צריחים תאומים.
זה היה הרבה יותר כוח אש מזה של סדרת שרנהורסט, שנשאה רק שמונה תותחי 21 ס"מ.
שבוע לאחר שהתקבלה ההחלטה הסופית לאשר את הבנייה של בליכר, השיג נספח הצי הגרמני את הפרטים האמיתיים של הספינות הבריטיות החדשות, מסדרת אינווינסיבל.
למעשה, אה"מ אינווינסיבל נשאה שמונה תותחי מאותו סוג המורכבים על אוניות מערכה.
עד מהרה הוכר כי אוניות אלו הן סוג חדש של ספינת מלחמה, אשר בסופו של דבר סווגה כסיירת המערכה.
כשהתגלו הפרטים של סדרת אינווינסיבל, היה מאוחר מדי לתכנן מחדש את בליכר, ולא היו כספים לתכנון מחדש, אז העבודה התנהלה כמתוכנן.
בליכר לפיכך, ניתן לטעון שהייתה מיושנת עוד לפני שהחלה בנייתה, וסיירות המערכה של הצי הגרמני עקפו אותה במהירות, שהראשונה שבהן (פון דר טאן) הוזמנה בשנת 1907. למרות זאת, בליכר הוצבה בדרך כלל עם שייטת סיירות המערכה הגרמניות.
רוחב האונייה היה 24.5 מטר (80 רגל 5 אינץ'), ועם רשתות נגד טורפדו מותקנות לאורך דפנות האונייה, הרוחב גדל ל-25.62 מטר (84 רגל 1 אינץ).
גוף האונייה נבנה עם מסגרות פלדה רוחביות וגם אורכיות והיו לה שלושה עשר תאים אטומים למים ותחתית כפולה שנמשכה כ-65% מאורך הגוף.
מסמכים מארכיון הצי הגרמני מעידים בדרך כלל על שביעות רצון מהעלרוד הנמוך של בליכר והתנועה העדינה שלה בים.
עם זאת, היא סבלה מהתהפכות חמורה, וכשההגה חזק מעל, היא התרוממה על אחוריה עד 10 מעלות מהאנך ואיבדה עד 55 אחוז מהמהירות שלה.
הגובה המטאצנטרי של בליכר היה .
באונייה היה צוות סטנדרטי של 41 קצינים ו-812 מלחים, עם 14 קצינים ו-62 מלחים נוספים כששירתה כספינת דגל של השייטת.
היא נשאה מספר ספינות קטנות יותר, כולל שתי ספינות כלונסאות, שלוש דוברות, שתי סירות מנוע, שתי מפרשיות וסירה אחת.
בליכר צוידה בשלושה מנועי קיטור אנכיים, 4 צילינדרים עם הרחבה משולשת.
כל מנוע הניע מדחף, המדחף המרכזי בקוטר של 5.3 מטר (17 רגל 5 אינץ'), בעוד ששני המדחפים החיצוניים היו מעט גדולים יותר, בקוטר 5.6 מטר (18 רגל 4 אינץ').
לאונייה היה הגה יחיד שאפשר לנווט איתו.
שלושת המנועים הופרדו בחדרי מכונות בודדים.
קיטור סופק על ידי שמונה עשר דוודי צינור מים על בסיס פחם של מארין, שגם הם חולקו לשלושה חדרי דוודים.
הכוח החשמלי של הספינה סופק על ידי שישה גנרטורים טורבו שסיפקו עד 1,000 קילוואט, בדירוג של 225 וולט.
לאונייה הייתה מהירות מרבית מתוכננת של 24.5 קשרים (45.4 קמ"ש), אבל במהלך הניסויים שלה, היא השיגה 25.4 קשרים (47 קמ"ש).
האונייה תוכננה לשאת של פחם, אם כי היה ניתן להשתמש בחללים בגוף כדי להרחיב את אספקת הדלק לעד של פחם.
ההספק הגבוה ביותר שהושג אי פעם על ידי ספינת מלחמה עם מנוע בוכנה היה 28,187 קילוואט (37,799 כוחות סוס) שיוצר על ידי בליכר בעת ניסוייה בשנת 1909.